Festivali raames toimub 13.-17. juulini 7 kontserti. Festivali alalisteks kollektiivideks on parimatest eesti noortest lauljatest koosnev Haapsalu Festivalikoor  ja Tallinna Barokkorkester, kes esinevad nii vokaalsuurvormide koosseisus kui ka omaette kavadega. Aastate jooksul on festivalil esinenud sellised hinnatud muusikud nagu Collegium Vocale Gent ja Il Gardellino (Belgia), gamba-kvartett Phantasm ja ansambel Kontrabande (Suurbritannia), Cantica Symphonia (Itaalia), Baroque Fever (Taani), keskaja muusika ansambel Perceval (Prantsusmaa), Grazer Choralschola, Pariisi Gregoriaani Koor, väljapaistvad solistid, nagu Marcel Ponseele ja Paul Dombrecht (oboe), Per-Olov  Lindeke (trompet), Wieland Kuijken (viola da gamba), Lucy van Dael (viiul), Guy Penson (klavessiin), Andrew Lawrence-King (harf), Maryseult Wieczorek (mezzo-sopran), William Missin ja Charles Humphries (kontratenor), James Gilchrist (tenor), Paul Hillier (bariton), ning dirigendid Peter Phillips ja Stephen Layton (Suurbritannia), Howard Arman ja Franz Karl Prassl (Austria), Rob Vermeulen ja André Cats (Holland) ja paljud teised.